
ATZINUMS
Nodarbinātības un sociālo lietu komiteja aicina par jautājumu atbildīgo Budžeta kontroles komiteju rezolūcijas priekšlikumā, ko tā pieņems, iekļaut turpmāk minēto:
<RepeatBlock-Dec>
–	ņemot vērā Revīzijas palātas pārskatu par budžeta izpildi 2024. finanšu gadā un iestāžu atbildes, kā arī Revīzijas palātas īpašos ziņojumus,
1.	atzinīgi vērtē Eiropas Revīzijas palātas sniegto atzinumu bez iebildēm, kurā secināts, ka ES 2024. gada konsolidētie pārskati visos būtiskajos aspektos patiesi atspoguļo Savienības finanšu stāvokli gada beigās;
2.	norāda, ka kopējās neizpildītās saistības 2024. gada beigās sasniedza 507,4 miljardus EUR, ierēķinot NextGenerationEU (NGEU), kas ir samazinājums salīdzinājumā ar rekordaugsto līmeni 2023. gadā, proti, 543 miljardiem EUR, un norāda, ka tas ir par 33,5 miljardiem EUR vairāk nekā Komisijas 2024. gada jūnija aplēsē;
3.	konstatē, ka Revīzijas palātas aplēstais kļūdu īpatsvars DFS 2. kategorijā “Kohēzija, noturība un vērtības” 2024. gadā samazinājās līdz 5,7 % — no 9,3 % 2023. gadā —, tomēr joprojām pārsniedz 2 % būtiskuma slieksni, kā rezultātā Revīzijas palāta ir sniegusi negatīvu atzinumu par budžeta izdevumu likumību un pareizību; norāda, ka izdevumi šajā izdevumu kategorijā joprojām ir saistīti ar augstu risku, jo to pamatā ir atlīdzināšanas princips un noteikumi ir sarežģīti, un ka galvenie skaitļos izteikto kļūdu veidi bija neattiecināmas izmaksas un projekti, pārkāpumi publiskā iepirkuma procedūrās un svarīgu apliecinošo dokumentu trūkums; prasa darīt vairāk, lai samazinātu kļūdu īpatsvaru, jo īpaši jaunajā finansēšanas periodā, un norāda uz Revīzijas palātas konstatējumu, ka kļūdu risku ietekmē līdzekļu izmaksāšanas sarežģītība;
4.	pauž dziļu nožēlu par Komisijas prognozi, ka kohēzijas politikas fondu saistības 2025.–2027. gadā tiks atceltas 2,7 miljardu EUR apmērā, proti, gandrīz septiņas reizes vairāk nekā bija prognozēts 2022. gadā; ar bažām norāda, ka vispārējais šo fondu apguves līmenis 2024. gada beigās bija tikai 5 % salīdzinājumā ar iepriekšējās DFS[footnoteRef:1] 14 % līdzvērtīgā laika nogrieznī; atkārtoti norāda, ka tas atspoguļo pastāvīgi zemu apguves līmeni, un tāpēc prasa dalībvalstīm nodrošināt ātrāku šo līdzekļu izmantošanu; uzsver, ka Komisijai būtu jāapzina veidi, kā palīdzēt dalībvalstīm paātrināt ES līdzekļu izmantošanu, jo īpaši dalītās pārvaldības fondu, uz kuriem attiecas Kopīgo noteikumu regula, izmantošanu, lai uzlabotu līdzekļu apguvi, vienlaikus ievērojot pareizu finanšu pārvaldību; šajā sakarībā pieņem zināšanai nesen pieņemtos tiesību aktu priekšlikumus attiecībā uz kohēzijas politikas fondu regulām 2021.–2027. gada plānošanas periodam[footnoteRef:2], kuri noteiktos apstākļos varētu mazināt šo līdzekļu atcelšanas risku; [1:  “2024, ES revīzijas īss apraksts”, Eiropas Revīzijas palāta.]  [2:  1b COM(2025) 123 un COM(2025) 164.] 

5.	atgādina, ka izdevumi 2.a apakškategorijā “Ekonomiskā, sociālā un teritoriālā kohēzija” ir vērsti uz to, lai mazinātu atšķirības starp ES dalībvalstīm un reģioniem; uzsver ES kohēzijas politikas nozīmi Eiropas sociālo tiesību pīlāra un tā rīcības plāna un pamatmērķu īstenošanas atbalstīšanā; uzsver, ka ES kohēzijas politika sniedz būtisku ieguldījumu ES nodarbinātības, sociālajā, izglītības un prasmju politikā, tostarp strukturālajās reformās šajās jomās;
6.	atkārtoti norāda, cik svarīga nozīme ir ESF+, kura mērķis ir panākt augstu nodarbinātības līmeni, taisnīgu sociālo aizsardzību, kvalificētu un noturīgu darbaspēku un iekļaujošu sabiedrību, lai tādējādi izskaustu nabadzību; norāda, ka inflācija, lai gan samazinājās, tomēr turpināja ietekmēt Savienības 2024. gada budžetu, palielinot izmaksas un samazinot apropriāciju reālo vērtību un ESF+ efektivitāti; uzsver, ka pašreizējais ESF+ budžets jebkurā gadījumā nav pietiekams, lai sasniegtu Eiropas sociālo tiesību pīlāra rīcības plānā 2030. gadam noteiktos mērķrādītājus; uzsver, ka ir jāturpina sniegt ESF+ Eiropas Savienības, dalībvalstu un reģionālo iestāžu finansiālo un politisko atbalstu, lai turpmākajos gados varētu sasniegt tā mērķus un mērķrādītājus; uzsver, ka ESF+ finansēto darbību īstenošanā ir svarīgi iesaistīt pilsoniskās sabiedrības organizācijas un sociālos partnerus, kas darbojas tieši uz vietas; aicina Komisiju internalizēt silīšu darbiniekus, nodrošinot labus darba apstākļus un līgumu stabilitāti;
7.	atzinīgi vērtē to, ka saskaņā ar savām saistošajām saistībām un pēc Parlamenta atkārtotajiem aicinājumiem Komisija ir izstrādājusi izmēģinājuma metodiku ar dzimumu līdztiesību saistīto izdevumu izsekošanai un mērīšanai programmu līmenī DFS 2021.–2027. gadam, lai uzlabotu dzimumu līdztiesības aspekta integrēšanu Komisijas budžeta procesā un sekmētu to, kā politikas izstrāde un resursu piešķiršana veicina dzimumu līdztiesības mērķu sasniegšanu;
8.	aicina Komisiju pēc iespējas drīzāk īstenot visus vēl neizpildītos Revīzijas palātas ieteikumus;
9.	atgādina, ka ir svarīgi uzraudzīt ES fondu izlietojumu, lai nodrošinātu ES finanšu interešu aizsardzību; aicina Komisiju pilnībā izmantot pieejamos instrumentus, lai vērstos pret acīmredzamo risku, ka varētu tikt nopietni pārkāptas Savienības vērtības un tiesiskums; šajā sakarībā atgādina par paziņojumu, ko Komisija šajā jautājumā sniegusi saistībā ar kohēzijas politikas vidusposma pārskatīšanu.
</RepeatBlock-Dec>

<FootprintIntro>Atzinuma sagatavotāja, pilnībā uzņemoties visu atbildību, apliecina, ka viņa savā atzinumā nav iekļāvusi pienesumu no interešu pārstāvjiem, uz kuriem attiecas Iestāžu nolīgums par obligātu pārredzamības reģistru[footnoteRef:3], vai no trešo valstu publisko iestāžu, tostarp to diplomātisko pārstāvniecību un vēstniecību, pārstāvjiem, kas būtu jānorāda šajā pielikumā saskaņā ar Reglamenta I pielikuma 8. pantu.</FootprintIntro> [3:  Iestāžu nolīgums (2021. gada 20. maijs) starp Eiropas Parlamentu, Eiropas Savienības Padomi un Eiropas Komisiju par obligātu pārredzamības reģistru (OV L 207, 11.6.2021., 1. lpp., ELI: http://data.europa.eu/eli/agree_interinstit/2021/611/oj).] 

